**Prilog IV**. – Opis predmetnog zadatka u sklopu nabave usluga organizacije usavršavanja za kompetencije FabLab managera - prema certifikatu MIT- u okviru projekta "Regionalni centar kompetentnosti "Slavonika 5.1" - UP.03.3.1.04.0018.

**NAZIV USLUGE**: usavršavanje za kompetencije FabLab managera - prema certifikatu MIT

**TRAJANJE**: Rok završetka pružanja usluge je po završetku strukturiranog programa, a najkasnije do sredine srpnja 2021.g

**BROJ POLAZNIKA**: 2 osobe (djelatnici/nastavnici Naručitelja - Tehničke škole iz Slavonskog Broda)

**OPIS PREDMETNOG ZADATKA:**

Regionalni centar kompetentnosti Tehničke škole Slavonski Brod Slavonika 5.1 (u daljnjem tekstu: RCK Slavonika 5.1.) je mjesto izvrsnosti strukovnog obrazovanja i osposobljavanja u kojemu se uz osnovnu djelatnost strukovnog obrazovanja, koja obuhvaća i provedbu učenja temeljenog na radu, obavlja i osposobljavanje i usavršavanje te druge djelatnosti koje pridonose poboljšanju kvalitete strukovnog obrazovanja i osposobljavanja i njegove prilagodbe potrebama gospodarstva i tržišta rada. Svrha RCK je osiguranje kvalitetnog sustava strukovnog obrazovanja, obrazovanja odraslih i cjeloživotnog učenja uz kontinuiran, svrsishodan i strateški razvoj u suradnji s poslodavcima, osnivačima, razvojnim agencijama, strukovnim udruženjima, visokim učilištima i civilnim sektorom, a koji mogu pridonijeti tomu da se razvije sustav strukovnog obrazovanja u sektoru strojarstva koji će biti privlačan, inovativan, fleksibilan, tehnološki napredan, posebice za provedbu učenja temeljenog na radu.

Predmet nabave su usluge organizacije stručnog usavršavanja 2 nastavnika iz ustanove Naručitelja za kompetencije FabLab managera, a prema certifikatu MIT-a. Svrha istoga je osigurati ljudske kapacitete kako bi novoosnovani prostor "Učionice budućnosti" smješten kod Naručitelja te FabLab Slavonika 5.1. mogao poticati "makers" kulturu, programe, radionice, međunarodnu suradnju i pilot projekte te obogaćivati, izvannastavneaktivnosti redovnih usmjerenja sadržajima STEM područja i digitalne fabrikacije,, a prema MIT-ovom tečaju brzog prototipiranja

Potrebno je polaznicima osigurati upoznavanje, izvođenje vježbi i usavršavanje u području sljedećih tematskih cjelina:

1. Načela i prakse digitalne fabrikacije

2. Upravljanje projektom

3. Računalno potpomognuti dizajn

4. Računalo kontrolirano rezanje

5. Proizvodnja elektronike

6. 3D skeniranje i ispis

7. Dizajn elektronike

8. Obrada kontrolirana računalom

9. Ugrađeno programiranje

10. Ulazni uređaji

11. Izlazni uređaji

12. Primjene i implikacije

13. Programiranje sučelja i aplikacija

14. Izum, intelektualno vlasništvo i prihod

15. Umrežavanje i komunikacija

16. Kalupljenje i lijevanje

17. Wildcard tjedan

18. Mehanički dizajn, dizajn stroja

19. Razvoj projekta – od ideje do realizacije i prezentacije

20. Prezentacija projekata polaznika

**DODATNE NAPOMENE:**

Usluga dodatno uključuje:

* Završnu radionicu refleksije na usvojena znanja, vještine i kompetencije – evaluacija uspješnosti edukacije - Evaluacijsko izvješće
* Certifikat (MIT) kao potvrda o završenom strukturiranom tečaju Fab Akademije
* Usluga treba obuhvatiti sve troškove koji mogu proizaći iz pružanja usluge, uključujući honorare s pripadajućim javnim davanjima, troškove dolaska, smještaja, radne i nastavne materijale i potrošni materijal.
* Usluga treba obuhvatiti osiguranje opreme i popratne infrastrukture za realiziranje edukacije